1707 թվականին Պրահայում բացվեց քաղաքի առաջին սրճարանը դամասկոսցի հայ Գեւորգ Աստվածատուրյանի (Դեոդատի) կողմից։ Որոշ աղբյուրների համաձայն դա տեղի է ունեցել 1714-ին։ Մեր կարծիքով, առաջինը եղել է բացօթյա սրճարան, իսկ երկրորդը՝ 7 տարի անց բացվածն արդեն փակ սրճարան կամ ինչպես այն ժամանակներում էին ասում՝ սրճատուն։ Այս մասին գրել ենք դեռ ՙՕրեր՚ ամսագրի առաջին համարում՝ 1999 թվականին, ուր կինո-սցենարիստ Հայկ Մարտիրոսյանն ասում էր, որ Դամասկոսից մի հայ՝ Գեւորգ անունով 17-րդ դարում հիմնել է առաջին սրճարանը, որի տեղում այդ պահին վերանորոգման մեջ գտնվող չինական ռեստորան էր, իսկ այժմ՝ ,,Ոսկե օձի մոտ,, սրճարան-ռեստորանը։/Խմբ. Ռեստորանի տերերն անընդհատ փոփոխվում են/։